als_Latn dik_Latn sag_Latn
Para se të aplikoni, ju rekomandojmë të lexoni pjesën tonë në faqen zyrtare të bankës për Programin e Bankierët e Rinj dhe Procesin e Përzgjedhjes.
Ngarkuesi i CV-së është një mjet në adresën tonë të internetit që ju jep mundësinë që të paraqisni të gjithë informacionin e kërkuar për aplikimin tuaj. Ju mund ta nisni proçesin e aplikimit duke regjistruar CV-në dhe letrën tuaj të motivimit në modulin virtual që gjendet në fund të faqes Apliko Tani. I gjithë informacioni që ju do të paraqisni në këtë pjesë, është thelbësor për ne, për të kuptuar njohuritë dhe aftësitë tuaja profesionale, ndaj ju rekomandojmë që të merrni mjaftueshëm kohë për të paraqitur informacionin në mënyrë korrekte.
Pasi të keni regjistruar CV-në, në fund përfshirë në aplikacion është hapësira e duhur për të shkruar letrën tuaj të motivimit,që është elementi më i rëndësishëm, i cili ndihmon punonjësit e përzgjedhjes së stafit të ProCredit Bank për të vlerësuar motivimin dhe arsyet që keni për të aplikuar në Programin Bankierët e Rinj.
Është shumë e rëndësishme për ne që të dimë se cili është motivimi juaj për të qënë pjesë e stafit tonë: ne jemi duke kërkuar për kandidatë që kuptojnë dhe pranojnë misionin dhe vlerat tona. Prandaj, ne ju rekomandojmë që të informoheni përpara se të përgatisni letrën e motivimit dhe CV-në tuaj. Një informacion më të gjërë për ProCredit Group mund të gjeni në adresën e ProCredit Holding: www.procredit-holding.com Për këshilla të tjera ju lutem klikoni në udhëzimet për hartimin e Letrës së Motivimit
Përpara se të plotësoni aplikimin, ju lutemi të lexoni të gjitha udhëzimet për plotësimin e Aplikacionit online dhe të rishikoni me kujdes informacionin tuaj përpara se ta dërgoni atë.
Hapi 1. Në mënyrë që filloni të bëheni pjesë e procesit të përzgjedhjes në bankën tonë duhet të klikoni butonin APLIKO ONLINE në fund të kësaj faqeje. Shkruani adresën tuaj të e-mail-it, dhe zgjidhni butonin “Ruaj si draft” në fund të aplikacionit online. Për të ruajtur apo dërguar informacionin, ju duhet paraprakisht të lexoni Deklaratën e Privatësisë të pranoni kushtet dhe termat duke klikuar kutizën anash linkut të Deklaratës së Privatësisë.
als_Latn als_Latn als_Latn als_Latn als_Latn als_Latn